**โครงการพัฒนาศักยภาพพนักงานครู (สายการสอน) เพื่อพัฒนางานตามข้อตกลงการปฏิบัติงาน (Performance Agreement : PA) สู่ผลลัพธ์การเรียนรู้ของผู้เรียน (Student Outcomes) ยกระดับคุณภาพการศึกษาและพัฒนาผู้เรียน ของสถานศึกษา สังกัดองค์กรปกครองส่วนท้องถิ่น**

**ประจำปีงบประมาณ 2566**

**1.หลักการและเหตุผล**

 ด้วยสำนักงาน ก.จ. ก.ท. และ ก.อบต. มีหนังสือ ที่ มท.0809.4/ว40 ลงวันที่ 30 กันยายน 2565 ประกาศมาตรฐานทั่วไปเกี่ยวกับการประเมินตำแหน่งและวิทยฐานะข้าราชการ หรือพนักงานครู และบุคลากรทางการศึกษา องค์กรปกครองส่วนท้องถิ่น พ.ศ. 2565 โดยกำหนดให้มีผลบังคับใช้ตั้งแต่วันที่ 1 ตุลาคม 2565 เป็นต้นไป ทั้งนี้ เพื่อให้ข้าราชการ หรือพนักงานครู และบุคลากรทางการศึกษา องค์กรปกครองส่วนท้องถิ่น มีหรือเลื่อนวิทยฐานะสูงขึ้น ตามข้อตกลงในการพัฒนางาน (Performance Agreement : PA) หรือการดำรงไว้ซึ่งความรู้ ความสามารถ ความชำนาญการหรือความเชี่ยวชาญ ในการดำรงตำแหน่งและวิทยฐานะที่ได้รับการแต่งตั้งตามหลักเกณฑ์และวิธีการประเมินดำรงวิทยฐานะประเมินให้มีหรือเลื่อนวิทยฐานะตามแนวทางการพัฒนางานตามข้อตกลง กับมาตรฐานตำแหน่ง มาตรฐานวิทยฐานะ ภาระงาน ขั้นตอนการดำเนินการและวิธีการประเมินผลการปฏิบัติงานตามข้อตกลง การนำข้อมูลเข้าสู่ระบบ (Digital Performance Appraisal : DPA) จึงจำเป็นต้องมีความรู้ ความเข้าใจ ในหลักเกณฑ์ต่างๆ รวมถึงเข้าใจถึงหลักสำคัญในการจัดกิจกรรมการเรียนรู้ เพื่อพัฒนาผู้เรียนให้มีคุณภาพ มีความสามารถและสมรรถนะที่เหมาะสม รวมถึงการพัฒนาการศึกษาที่เป็นระบบ และสามารถก้าวเข้าสู่ระดับมาตรฐานสากลต่อไป

 ดังนั้น ในการพัฒนาข้าราชการหรือพนักงานครู และบุคลากรทางการศึกษาองค์กรปกครองส่วนท้องถิ่น ผู้จัดได้ตระหนักถึงความสำคัญพัฒนาศักยภาพพนักงานครู (สายการสอน) ให้มีความรู้ ความเข้าใจ ในหลักการ รูปแบบ ขั้นตอน วิธีการ และแนวทางปฏิบัติ ตลอดจนสามารถนำไปปฏิบัติได้อย่างถูกต้อง ครบถ้วน และเหมาะสม ให้สอดคล้องกับนโยบายที่กำหนดดังกล่าวข้างต้น จึงจัดให้มีโครงการพัฒนาศักยภาพพนักงานครู (สายการสอน) เพื่อพัฒนางานตามข้อตกลงการปฏิบัติงาน (Performance Agreement : PA) สู่ผลลัพธ์การเรียนรู้ของผู้เรียน (Student Outcomes) ยกระดับคุณภาพการศึกษาและพัฒนาผู้เรียน ของสถานศึกษา สังกัดองค์กรปกครองส่วนท้องถิ่น ประจำปีงบประมาณ 2566

**2.วัตถุประสงค์**

 1.เพื่อให้ผู้เข้าอบรม มีความรู้ ความเข้าใจในหลักเกณฑ์ และวิธีการประเมิน ตามหลักเกณฑ์วิธีการประเมินตำแหน่งและวิทยฐานะได้อย่างถูกต้อง

 2.เพื่อให้ผู้เข้าอบรม เข้าใจแนวทางในการพัฒนาการตามข้อตกลง ตามมาตรฐานตำแหน่ง ที่เป็นประเด็นท้าทาย ในการพัฒนาผลลัพธ์การเรียนรู้ของผู้เรียน

 3.เพื่อให้ผู้เข้าอบรม เข้าใจแนวทางในการจัดการเรียนรู้ การเขียนแผนการจัดการเรียนรู้ คลิปบันทึกการสอน

 4.เพื่อให้ผู้เข้าอบรม มีความเข้าใจในการดำเนินการขอมีวิทยฐานะและหรือเลื่อนวิทยฐานะสูงขึ้น ในช่วงระยะเวลาเปลี่ยนผ่าน

**3. กลุ่มเป้าหมาย จำนวน 55 คน**

* 1. ผู้บริหารศูนย์พัฒนาเด็กเล็ก /ผู้อำนวยการสถานศึกษา / รองผู้อำนวยการสถานศึกษ /

ศึกษานิเทศก์

* 1. ข้าราชการครูและบุคลากรทางการศึกษา สังกัดองค์กรปกครองส่วนท้องถิ่น
	2. พนักงานส่วนท้องถิ่นที่ผู้บริหารเห็นสมควรเข้ารับการอบรม
	3. วิทยากรและเจ้าหน้าที่ประสานงาน

**4.ระยะเวลา/สถานที่จัดฝึกอบรม**

|  |  |  |  |
| --- | --- | --- | --- |
| รุ่นที่ |  วัน/เดือน/ปี | จังหวัด | สถานที่อบรม |
| 1 | 18 – 20 ส.ค. 2566 | นครราชสีมา | โรงแรมดิ อิมพีเรียล โฮเทล แอนด์ คอนเวนชั่น เซ็นเตอร์ โครราช |
| 2 | 1 – 3 ก.ย. 2566 | หนองคาย | โรงแรมอัศวรรณ |

**5. การดำเนินการ** **รูปแบบ Onsite**

การบรรยาย อภิปราย ตอบข้อซักถาม และฝึกปฏิบัติจริง

**6.วิทยากร**

 **ดร.จุฑาธิบดิ์ ศรีวรัญญุตานนท์**

รองผู้อำนวยการสถานศึกษา วิทยฐานะรองผู้อำนวยการเชี่ยวชาญ

 โรงเรียนเทศบาล 2 (วัดหลวงปรีชากูล) ตำบลหน้าเมือง อ.เมือง จ.ปราจีนบุรี

**7. ค่าลงทะเบียน/ค่าใช้จ่ายเข้ารับการฝึกอบรม**

7.1 ค่าลงทะเบียนฝึกอบรม **ท่านละ 4,900 บาท (สี่พันเก้าร้อยบาทถ้วน)** เพื่อจ่ายเป็นค่าเอกสาร/หนังสือคู่มือ ค่ากระเป๋า ค่าวัสดุอุปกรณ์เครื่องเขียนต่างๆ ค่าอาหารกลางวัน ค่าอาหารว่างเครื่องดื่ม ค่าตอบแทน/ค่าเดินทางของวิทยากร ค่าจัดสถานที่อบรม \*(ไม่รวมค่าที่พัก) โดยสามารถเบิกค่าลงทะเบียน และค่าใช้จ่ายจากต้นสังกัดได้ตามระเบียบกระทรวงมหาดไทยว่าด้วยค่าใช้จ่ายในการฝึกอบรมและการเข้ารับการฝึกอบรมของเจ้าหน้าที่ท้องถิ่น พ.ศ. 2557 ส่วนที่ 2 ข้อ 28 (1)

7.2 ค่าที่พัก ค่าพาหนะ และค่าเบี้ยเลี้ยงในการเดินทาง ให้ดำเนินการเบิกจ่ายจากงบประมาณ ต้นสังกัดของผู้เข้ารับการฝึกอบรมฯ ได้ตามระเบียบกระทรวงมหาดไทย ว่าด้วยค่าใช้จ่ายในการเดินทางไปราชการของเจ้าหน้าที่ท้องถิ่น พ.ศ.2555 ที่แก้ไขเพิ่มเติม(ฉบับที่ 4) พ.ศ.2561 เมื่อได้รับอนุมัติจากผู้บังคับบัญชาแล้ว

7.3 สำนักบริการวิชาการ มหาวิทยาลัยขอนแก่น เป็นหน่วยงานรัฐ มีหน้าที่บริการวิชาการจัดฝึกอบรม ให้แก่ หน่วยงานต่างๆ และท้องถิ่น ดังนั้น ผู้ที่เข้ารับการฝึกอบรมฯ จะได้รับใบเสร็จรับเงินที่เจ้าหน้าที่ออกให้โดยมหาวิทยาลัยขอนแก่น เท่านั้น \*จึงสามารถเบิกค่าใช้จ่ายในการฝึกอบรม (ค่าลงทะเบียน) ได้เต็มจำนวน และสามารถเบิกค่าใช้จ่ายในการเดินทางไปราชการของเจ้าหน้าที่ท้องถิ่นได้ตามสิทธิทุกประการ

**8. ประโยชน์ที่จะได้รับ**

 1.ผู้เข้าอบรม มีความรู้ ความเข้าใจในหลักเกณฑ์ และวิธีการประเมิน ตามหลักเกณฑ์วิธีการประเมินตำแหน่งและวิทยฐานะได้อย่างถูกต้อง

 2.ผู้เข้าอบรมเข้าใจแนวทางในการพัฒนาการตามข้อตกลง ตามมาตรฐานตำแหน่ง ที่เป็นประเด็นท้าทาย ในการพัฒนาผลลัพธ์การเรียนรู้ของผู้เรียน

 3.ผู้เข้าอบรมเข้าใจแนวทางในการจัดการเรียนรู้ การเขียนแผนการจัดการเรียนรู้ คลิปบันทึกการสอน

 4.ผู้เข้าอบรมมีความเข้าใจในการดำเนินการขอมีวิทยฐานะและหรือเลื่อนวิทยฐานะสูงขึ้น ในช่วงระยะเวลาเปลี่ยนผ่าน

**9. การประเมินผล**

 1.แบบสอบถามเกี่ยวกับความรู้ ความเข้าใจในการพัฒนางานตามข้อตกลงการปฏิบัติงาน (Performance Agreement : PA)

 2. แบบสอบถามความพึงพอใจที่มีต่อการอบรมการพัฒนางานตามข้อตกลงการปฏิบัติงาน (Performance Agreement : PA)

**10. ผู้รับผิดชอบโครงการ**

สำนักบริการวิชาการ อาคารพิมลกลกิจ ชั้น 5 มหาวิทยาลัยขอนแก่น เลขที่ 123 หมู่ 16 ตำบลในเมือง อำเภอเมือง จังหวัดขอนแก่น 40002 โทรศัพท์ 043-009700 ต่อ 44536 (สามารถติดต่อสอบถามได้ในวัน และเวลาราชการ)

**11. การสมัคร/การชำระค่าลงทะเบียน**

 ผู้ที่สนใจสมัครเข้าร่วมอบรมสามารถส่งแบบตอบรับของโครงการ และสามารถชำระค่าลงทะเบียน ผ่านคิวอาร์โค้ดของสำนักบริการวิชาการ มหาวิทยาลัยขอนแก่น ที่อยู่ด้านล่าง แจ้งความจำนงค์สมัคร โดยส่ง แบบตอบรับการอบรมหลักสูตรได้ที่คิวอาร์โค้ดที่อยู่ด้านล่าง



 ส่งแบบตอบรับเข้าร่วมอบรม คิวอาร์โค้ดจ่ายค่าลงทะเบียนอบรม

**12. งบประมาณดำเนินการ จากค่าลงทะเบียน**

**โครงการพัฒนาศักยภาพพนักงานครู (สายการสอน) เพื่อพัฒนางานตามข้อตกลงการปฏิบัติงาน (Performance Agreement : PA)**

**สู่ผลลัพธ์การเรียนรู้ของผู้เรียน (Student Outcomes) ยกระดับคุณภาพการศึกษาและพัฒนาผู้เรียนของสถานศึกษา สังกัดองค์กรปกครองส่วนท้องถิ่น**

**ประจำปีงบประมาณ 2566**

|  |  |  |  |
| --- | --- | --- | --- |
|  **เวลา****วัน** | **08.30 – 12.00 น.** |  | **13.00 -16.00 น.** |
|  | **08.00-09.00 น.** | **09.00 - 09.30 น.** | **09.30 – 10.30 น.** |  **10.45 – 12.00 น.** | พักรับประทานอาหารกลางวัน 12.00-13.00 น. | **13.00-14.30 น.** | **14.45-15.30 น.** | **15.30-16.00 น.** |
| **วันแรก** | - | - | - | **-** | **ลงทะเบียน**  |
| **วันที่สอง** | ลงทะเบียน | - พิธีเปิด - บรรยายหัวข้อนโยบาย ระเบียบ กฎหมายและความก้าวหน้าในวิชาชีพครูและบุคลากรทางการศึกษา | บรรยายหัวข้อ :1.หลักเกณฑ์และวิธีการประเมินตำแหน่งและวิทยฐานะข้าราชการหรือพนัก งานครูและบุคลากรทางการศึกษา องค์กรปกครองส่วนท้องถิ่น พ.ศ.25652.มาตรฐานกำหนดตำแหน่งของข้าราชการครู สายงานการสอน | บรรยายหัวข้อ :1.ข้อตกลงในการพัฒนางานของครู(Performance Agreement : PA) 1.1 การเขียนข้อตกลง PA1/ส1.2 การประเมินผลการพัฒนางานตามมาตรฐานตำแหน่ง(3 ด้าน 15 ตัวชี้วัด) PA2/ส\*(พร้อมให้ไฟล์ (PA1/ส – PA5/ส และบันทึกข้อความ) | บรรยายหัวข้อ :1. คณะกรรมการประเมินผลการพัฒนางานตามข้อตกลง2.ภาระงานของครู3.หลักการ/วิธีการ/การประเมินผลการพัฒนางานตามข้อตกลง4.รูปแบบการจัดทำไฟล์ วิดิทัศน์\*(พร้อมให้ไฟล์งานธุรการชั้นเรียน/แบบรายงานการปฏิบัติงาน/วิดิทัศน์ ID PLAN/PLC00-09) | บรรยายหัวข้อ :การเขียนแผนการจัดการเรียนรู้เชิงรุก Active Learning\*(พร้อมให้ไฟล์ตัวอย่างแผน Active Learning) | ภาคปฏิบัติการเขียนแผนการจัดการเรียนรู้เชิงรุก Active Learning\*(พร้อมให้ไฟล์บันทึกหลังการสอน)  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **วันที่สาม** | ลงทะเบียน | บรรยายหัวข้อ :ประเด็นท้าทายในการพัฒนาผลลัพธ์การเรียนรู้ของผู้เรียน | บรรยายหัวข้อ :การเขียนรายงานการวิจัยการเรียนรู้\*(พร้อมให้ไฟล์ตัวอย่างงานวิจัย) | สรุป/ปิดการอบรม |  |  |  |  |